Diari Oficial de la Generalitat Valenciana


Sumari del DOGV 4891, del 25-11-2004 (2004/11398)

Informació pública del programa d'actuació integrada corresponent al sector si-2 del sòl industrial de Marines.
---------------------------------------------------------------------------------------------------------------

### Dades del document

Número de DOGV
:   4891

Data del DOGV
:   25-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11276


Organisme emissor
:   Inversiones y Actividades Empresariales Alfonso y J. Juan, SL

Tipus de document
:   Anunci

Informació pública del programa d'actuació integrada corresponent al sector si-2 del sòl industrial de Marines. [2004/A11951]
  
La mercantil Inversiones y Actividades Empresariales Alfonso y José Juan, SL, amb domicili social a 16177 Llíria (València), carretera València - Ademuz, km 23,7, i amb codi d'identificació fiscal A60331482, ha formulat un programa d'actuació integrada del sector si-2 industrial de Marines, a l'empara del que disposa l'article 48 de la Llei 6/1994, de 5 de novembre, de la Generalitat Valenciana, Reguladora de l'Activitat Urbanística, a fi de promoure el desenvolupament urbanístic de l'esmentat sector, que inclou pla parcial, memòria de programa d'actuació integrada i avantprojecte d'urbanització.
  
D'acord amb el que disposa l'article 48.1,c, en relació amb l'article 46.3 de la referida llei, pertoca sotmetre l'esmentat programa amb tota la documentació annexa a informació pública, durant el termini de 20 dies hàbils comptador des de l'endemà de la publicació del present anunci en el Diari Oficial de la Generalitat Valenciana.
  
Es fa constar que durant el dit termini les persones interessades en el present procediment podran formular qualssevol al·legacions que convinguen al seu dret, així com altres alternatives tècniques de programa i, si pertoca, proposicions juridicoeconòmiques; tot això en els termes i condicions de l'esmentada Llei 6/1994; amb tal fi qualsevol persona interessada podrà consultar l'expedient depositat a la Notaria d'Ernesto Ríos Segarra, situada a Llíria, carrer de Gerardo Ferrando, número 2, baix.
  
Igualment, es fa constar que qualsevol persona podrà comparéixer a la referida notaria per a obtindre una còpia de l'acta de protocol·lització del programa i documents que s'hi adjunten o sol·licitar que li siga mostrada la mateixa acta.
  
L'esmentada documentació, així com l'expedient administratiu, podran ser consultats a l'Ajuntament de Marines, els dies hàbils en horari d'atenció al públic.
  
Les al·legacions respecte del programa que, si pertoca, es formulen seran presentades davant del Registre General de l'Ajuntament de Marines.
  
Així mateix, mitjançant el present anunci, segons el que preceptua el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es fa saber a les persones interessades que el termini de cinc dies hàbils per a presentar proposicions juridicoeconòmiques comença el següent dia hàbil a l'acabament del termini de 20 dies adés indicat. Durant l'esmentat termini podran formular-se les referides proposicions al Registre General de l'Ajuntament de Marines.
  
Finalitzat este segon termini, el dia següent hàbil, llevat dels dissabtes, tindrà lloc l'acte d'obertura de pliques a l'Ajuntament de Marines. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
No obstant això, i de conformitat amb el que estableixen els articles 58 i 59 de la Llei 30/1992, també es fa saber el present anunci a totes aquelles persones titulars cadastrals o propietàries afectades que puguen resultar desconegudes, el lloc per a la notificació de les quals s'ignore o que, després d'haver-se intentat, no s'haguera pogut efectuar, així com a aquelles que les seues dades figuren com a errònies al cadastre.